Source: http://www.handbalvolei.ro/csm-bucuresti-la-un-pas-de-finala-campionatului/
Timestamp: 2018-03-20 01:57:24+00:00

Document:
CSM București, la un pas de finala campionatului | Handbal Volei
Home Handbal masculin Intern CSM București, la un pas de finala campionatului
CSM București, la un pas de finala campionatului
CSM București este la un meci distanță de calificarea în finala campionatului, după 29-27 la Turda, pe terenul formației care trecuse de câștigătoarea sezonului regulat în sferturi.
Fără Stavrositu și Simovic, CSM București a controlat aproape în totalitate meciul de la Turda. Gazdele au făcut o primă repriză modestă, ratând mult în fața lui Blazevic, care și-a demonstrat încă o dată clasa. De la 3-2, CSM-ul a punctat de cinci ori consecutiv și s-a desprins la 7-3, iar până la pauză jocul a curs într-un singur sens. Șomlea a făcut ca diferența de pe tabelă să fie de șapte goluri, 14-7 și 15-8, pentru ca la pauză scorul să fie 17-11 în favoarea bucureștenilor.
La reluare, Turda a jucat mai bine și a putut astfel să se apropie pe tabelă. Varo a făcut minuni pentru Potaissa, care a egalat cu zece minute înainte de final și care a avut posibilitatea de a reveni în avantaj, însă aruncarea lui Adomnicăi a lovit doar bara. Kostadinovic și Rotaru au dus scorul la 25-23 în favoarea oaspeților, iar Turda n-a mai putut reveni încă o dată, deși cu un minut înainte de final a avut o dublă superioritate și posibilitatea de a se apropia la un gol, dar Iancu l-a blocat pe Ștef din situație de unu la unu. La final 29-27, iar CSM București este tot mai aproape de finala mult visată.
Potaissa Turda-CSM București 27-29 (11-17)
Potaissa Turda: Dediu 5 goluri, Adomnicăi 5, Marian 4 (3 din 7m), Cîmpan 4, Pavel 2, Savi 2, Cântec 2, Alisie 2, Lazăr 1
CSM București: Kostadinovic 5 goluri, Negru 5, Milosevic 4, Novanc 4, Șomlea 3, Marijanac 3, Wetterbrandt 2, Militaru 1, Rotaru 1, Ungureanu 1
Aruncări de la 7m: 5/3, respectiv 1/0
Eliminări: 3 x 2 min., respectiv 5 x 2 min.
Previous articleAstăzi au loc primele meciuri din semifinalele campionatului
Next articleA treia a fost cu noroc ! Cristina Neagu ridică pentru prima oară trofeul Ligii Campionilor
Cupa rămâne la Constanța! Cristi Fenici, MVP-ul Final Four-ului
Intern1496

References: CSM 

CSM 

CSM 
 CSM 
 CSM 

CSM